ເສດຖະກິດ ຂອງ 5 ປະເທດ ໃນເຂດລຸ່ມ ແມ່ນ້ຳຂອງ ຍັງຈະຂະຫຍາຍຕົວ ເພີ້ມຂຶ້ນ ຢ່າງຕໍ່ເນື່ອງ
ອົງການກອງທຶນສາກົນ ຫຼື IMF ໄດ້ໃຫ້ການຄາດໝາຍວ່າ ມູນຄ່າທາງເສດຖະກິດ (GDP) ຂອງອາຊຽນ ໃນປີ 2018 ຈະຂະຫຍາຍຕົວເພີ້ມຂຶ້ນ ໃນອັດຕາສະເລ່ຍ 5.3 ເປີເຊັນ ທຽບໃສ່ປີ 2017.
ລັດຖະມົນຕີໄທ ເຊື່ອໝັ້ນວ່າ ເສດຖະກິດໃນ 5 ປະເທດ ລຸ່ມແມ່ນ້ຳຂອງ ທີ່ປະກອບດ້ວຍ ກຳປູເຈຍ ລາວ ມຽນມາ ຫວຽດນາມ ແລະ ໄທ ຫຼື CLMVT ຈະຂະຫຍາຍຕົວເພີ້ມຂຶ້ນ ຢ່າງຕໍ່ເນື່ອງ ໃນປີ 2018 ທັງຍັງຖືເປັນເຂດທີ່ເສດຖະກິດ ຈະຂະຫຍາຍຕົວເພີ້ມສູງທີ່ສຸດ ໃນໂລກອີກດ້ວຍ ທ່ານສົນທິຣັດ ສົນທິຈິຣະວົງ ລັດຖະມົນຕີວ່າການ ກະຊວງການຄ້າຂອງໄທ ສະແດງ ຄວາມເຊື່ອໝັ້ນວ່າ ເສດຖະກິດ ໃນ 5 ປະເທດລຸ່ມແມ່ນນ້ຳຂອງ ທີ່ເປັນປະເທດສະມາຊິກ ຂອງກຸ່ມອາຊຽນ ຊຶ່ງປະກອບດ້ວຍ ກຳປູເຈຍ ລາວ ມຽນມາ ຫວຽດນາມ ແລະໄທ ຫຼື CLMVT ນັ້ນ ຈະຍັງຄົງມີການຂະຫຍາຍຕົວເພີ້ມຂຶ້ນ ຢ່າງຕໍ່ເນື່ອງ ໃນປີ 2018 ນີ້ ໂດຍ ເຖິງແມ່ນວ່າ ທັງ 5 ປະເທດ CLMVT ຕ້ອງປະເຊີນກັບໄພນ້ຳຖ້ວມໃນໄລຍະນີ້ ກໍໍຕາມ ແຕ່ດ້ວຍການເປັນຖານການຜະລິດສິນຄ້າ ທີ່ແຂງແຮງ ສົມທົບດ້ວຍອຳນາດການຊື້ຂອງ ປະຊາຊົນ ທີ່ສູງຂຶ້ນນັບມື້ ຈຶ່ງເຮັດໃຫ້ ທັງ 5 ປະເທດ CLMVT ກາຍເປັນເປົ້າໝາຍ ການ ລົງທຶນທີ່ສຳຄັນຂອງໂລກ ທີ່ມີມູນຄ່າທາງເສດຖະກິດ GDP ເພີ້ມຂຶ້ນຢ່າງວ່ອງໄວທີ່ສຸດ ດັ່ງທີ່ ທ່ານ ສົນທິຣັດ ໄດ້ຢືນຢັນວ່າ: ກ່ອນໜ້ານີ້ ກອງທຶນການເງິນສາກົນ ຫຼື IMF ໄດ້ໃຫ້ການຄາດໝາຍວ່າ ມູນຄ່າທາງ ເສດຖະກິດ (GDP) ຂອງອາຊຽນ ໃນປີ 2018 ຈະຂະຫຍາຍຕົວເພີ້ມຂຶ້ນ ໃນອັດຕາ ສະເລ່ຍ 5 3 ເປີເຊັນ ທຽບໃສ່ປີ 2017 ໂດຍປະເທດທີ່ຈະມີການຂະຫຍາຍຕົວຂອງ GDP ສູງສຸດ ໃນອັດຕາສະເລ່ຍ 6 9 ເປີເຊັນ ກໍຄື ກຳປູເຈຍ ແລະ ມຽນມາ ຕິດຕາມ ດ້ວຍ ສປປ ລາວ ທີ່ລະດັບ 6 8 ເປີເຊັນ ຟີລິບປິນ 6 7 ເປີເຊັນ ຫວຽດນາມ 6 6 ເປີເຊັນ ອິນໂດເນເຊຍ ແລະ ມາເລເຊຍ 5 3 ເປີເຊັນ ໄທ 3 9 ເປີເຊັນ ສິງກະໂປ 3 5 ເປີເຊັນ ແລະບຣູນາຍ 1 ເປີເຊັນ ຕາມລຳດັບ ທາງດ້ານທະນາຄານໂລກ ລາຍງານວ່າ ເສດຖະກິດໂດຍລວມຂອງອາຊຽນ ໃນປີ 2017 ຂະຫຍາຍຕົວເພີ້ມຂຶ້ນ ໃນອັດຕາສະເລ່ຍ 5 1 ເປີເຊັນ ສ່ວນໃນປີ 2018 ກໍຄາດວ່າ ເສດຖະກິດໂດຍລວມຂອງອາຊຽນ ຈະຂະຫຍາຍຕົວພີ້ມຂຶ້ນໃນອັດຕາສະເລ່ຍ 5 2 ເປີເຊັນ ແລະປະເທດທີ່ເສດຖະກິດ ຈະຂະຫຍາຍຕົວເພີ້ມຂຶ້ນສູງສຸດ ທີ່ອັດຕາສະເລ່ຍ 6 8 ເປີເຊັນ ກໍຄື ກຳປູເຈຍ ຕາມດ້ວຍ ສປປ ລາວ ທີ່ຈະຂະຫຍາຍຕົວເພີ້ມຂຶ້ນ ໃນອັດຕາ ສະເລ່ຍ 6 7 ເປີເຊັນ ຫາກແຕ່ວ່າ ຄະນະຊ່ຽວຊານຂອງທະນາຄານພັດທະນາເອເຊຍ ຫຼື ADB ກໍຄາດວ່າ ເສດຖະກິດລາວ ໃນປີ 2018 ຈະຂະຫຍາຍຕົວເພີ້ມຂຶ້ນ ໃນອັດຕາ ສະເລ່ຍ 7 ເປີເຊັນ ຊຶ່ງສູງກວ່າຄາດໝາຍຂອງທະນາຄານໂລກ ແຕ່ວ່າ ທັງທະນາຄານ ໂລກ ແລະ ADB ກໍເຫັນກົງກັນວ່າ ລາວ ຈະຕ້ອງປະເຊີນກັບບັນຫາເງິນເຟີ້ ທີ່ຈະເພີ້ມຂຶ້ນ ໃນອັດຕາສະເລ່ຍ 3 ຫາ 5 ເປີເຊັນ ເນື່ອງຈາກການປັບຂຶ້ນ ຂອງລາຄາສິນຄ້າ ທີ່ລັດ ຖະບານລາວ ບໍ່ສາມາດຄວບຄຸມໄດ້ຢ່າງມີປະສິດທິພາບນັ້ນເອງ ນອກຈາກນີ້ ໄພນ້ຳຖ້ວມຄັ້ງໃຫຍ່ທີ່ເກີດຂຶ້ນຈາກອິດທິພົນຂອງພາຍຸເຊິ່ນຕິງ ທີ່ພັດເຂົ້າມາ ລາວ ໃນຊ່ວງ ວັນທີ 15 ຫາ 23 ກໍລະກົດ 2018 ກໍໄດ້ກະທົບຕໍ່ການເຕີບໂຕ ທາງເສດ ຖະກິດຂອງລາວໂດຍກົງ ເພາະການເສຍຫາຍທີ່ເກີດຂຶ້ນກັບການຜະລິດດ້ານກະສິກຳ ຊັບສິນຂອງລັດຖະບານ ແລະປະຊາຊົນ ແລະພື້ນຖານໂຄງຮ່າງຕ່າງໆໃນທົ່ວປະເທດ ຍ່ອມຈະເຮັດໃຫ້ GDP ຂອງລາວ ໃນປີ 2018 ບໍ່ເປັນໄປຕາມເປົ້າໝາຍທີ່ວາງໄວ້ ກ່ອນ ໜ້ານີ້ ທີ່ລະດັບ 7 ເປີເຊັນ ແຕ່ຄາດວ່າ ຈະຂະຫຍາຍຕົວເພີ້ມຂຶ້ນ ບໍ່ເກີນ 6 ເປີເຊັນ ເທົ່ານັ້ນ ໃນປີ 2018 ນີ້ ພ້ອມກັນນີ້ ADB ຍັງຄາດໝາຍວ່າ ພາກບໍລິການ ຈະຂະຫຍາຍຕົວເພີ້ມຂຶ້ນບໍ່ເຖິງ 9 ເປີເຊັນ ພາກອຸດສາຫະກຳ ຫັດຖະກຳ ແລະພາກກະສິກຳ ແລະປ່າໄມ້ ຈະຂະຫຍາຍຕົວ ເພີ້ມຂຶ້ນ ບໍ່ເຖິງ 8 ເປີເຊັນ ແລະ 2 8 ເປີເຊັນ ຕາມລຳດັບ ໃນຂະນະທີ່ ກ່ອນໜ້ານີ້ ລັດ ຖະບານລາວ ກໍໄດ້ວາງຄາດໝາຍການຂະຫຍາຍຕົວ ໃນພາກອຸດສາຫະກຳໄວ້ ທີ່ລະດັບ 9 1 ເປີເຊັນ ພາກບໍລິການ 6 4 ເປີເຊັນ ພາກກະສິກຳ 2 8 ເປີເຊັນ ແລະພາສີອາກອນ ການຄ້າຂາອອກ-ຂາເຂົ້າ ຈະຂະຫຍາຍຕົວ ທີ່ລະດັບ 9 ເປີເຊັນ ຕາມລຳດັບນັ້ນ ກໍຍ່ອມ ຈະເປັນໄປໄດ້ຍາກເຊັ່ນກັນ ໂດຍສະເພາະ ກໍແມ່ນພາກບໍລິການ ແລະທ່ອງທ່ຽວໃນລາວ ໄດ້ຮັບຜົນກະທົບຈາກໄພນ້ຳຖ້ວມຄັ້ງໃຫຍ່ແລ້ວ ໃນຂະນະນີ້